Diari Oficial de la Generalitat Valenciana


Sumari del DOGV 270, del 18-07-1985 (1985/804661)

ORDRE de 31 de maig de 1985, de la Conselleria de Cultura, Educació i Ciència, per la qual s'estableixen els requisits i es reglamenta la creació i l'autorització dels centres, els cercles i les aules d'Educació Permanent d'Adults a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   270

Data del DOGV
:   18-07-1985

Secció del DOGV
:   ALTRES DISPOSICIONS

Número del document
:   1985/804661


Data del document
:   31-05-1985

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 31 de maig de 1985, de la Conselleria de Cultura, Educació i Ciència, per la qual s'estableixen els requisits i es reglamenta la creació i autorització dels centres, els cercles i les aules d'Educació Pemanent d'Adults a la Comunitat Valenciana.  
El Decret 7/1985, de 28 de gener (DOGV de 21 de febrer) crea a la Comunitat Valenciana el Programa per a l'animació i promoció de l'Educació Permanent d'Adults, especificant els objectius, les accions per tal de dar-los a terme i el seu enquadrament en l'estructura de l'administració de la Conselleria de Cultura, Educació i Ciència, i estableix en la Disposició Final Primera que el Conseller de Cultura, Educació i Ciència dictarà les disposicions necessàries per al desenvolupament i l'execució de l'esmentat Decret.   
Com que la legislació vigent en matèria de creació i autorització de Centres dedicats a l'ensenyament per a adults, tant públics com privats (O.M. de 13 de Juliol de 1978; BOE de 26 d'agost), no s'adequa plenament a les exigències contemplades en aquest Decret, cal establir els requisits que han de reunir els Centres, els Cercles i les Aules per a l'Educació Permanent d'Adults, reglamentar el procediment per a la creació i autorització d'aquests i regular la col·laboració dels Ajuntaments per a dur a terme la formació d'adults en Centes Públics d'Educació Bàsica.   
Per tot això, en virtut de les competències que m'han estat atribuides,   
ORDENE:   
Article primer  
1. Els Centres d'Educació Permanent d'Adults són aquells que es dediquen amb caràcter exclusiu a l'educació bàsica de la població adulta.   
2. Sense perjudici del fet que es cursen els ensenyaments equivalents als cicles d'Educació General Bàsica, els Centres d'EPA seran focus d'animació de tota mena d'activitats culturals i formatives que puguen respondre a les necessitats vitals de l'adult i li faciliten els instruments necessaris perquè puguen exercir el paper actiu i crític que com a ciutadà en una societat en constant canvi, necessita.   
Article segon  
El Centre d'EPA comptarà amb un mínim. de quatre professors d'EGB, i un d'ells farà de Director.   
La gestió i l'administració dels centes estarà regulada amb caràcter general, per la normativa aplicable als Centres d'Educació General Bàsica i específicament per la que s'establirà per als Centres d'EPA.   
Article tercer  
Un Centre d'EPA haurà de comptar com a mínim. amb les instal·lacions següents:   
a) Quatre aules amb les superfícies mínimes següents:   
- Una de les aules, no inferior a 20 m2, i les altres de 40 m2, com a mínim..   
- Si de cas, la superfície/alumne no serà inferior a 1.30   
b) Una sala d'usos múltiples, amb una superfície mínima de 50 m2.   
c) Una aula-taller, de 50 m2, com a mínim.   
d) Una biblioteca, de 30 m2, com a mínim.   
e) Un espai dedicat a sala de professors i secretaria, de 20 m2, com a mínim..   
f) Serveis higiénico-sanitaris adequats al nombre d'usuaris i amb separació per sexes.   
Article quart  
1. Per a la creació, modificació o supressió d'un Centre públic d'EPA. se seguirà el mateix procediment que l'utilitzat per als Centres Públics d'EGB així com el que disposa l'Ordre de la Conselleria de Cultura Educació i Ciència de 30 de maig de 1985 a l'article 3r.3.b).   
Tambè, podran crear-se Centes Públics d'EPA, mitjançant la cessió d'edificis o locals per les Corporacions Locals. En aquesta cas serà preceptiu:   
a) Que el nombre de locals i la seua capacitat, s'adeque a que estableix l'article anterior.   
b) Els locals hauran d'estar ubicats en un mateix edifici.   
c) La cessió, per un mínim. de 10 anys, es realitzarà mitjançant l'acord exprès del Ple de la Corporació.   
d) Proposta de creació pel Consell d'Animació de l'EPA, del Servei Territorial corresponent, previ informe de la Inspecció d'Educació Bàsica i de l'Oficina Regional de Supervisió de Projectes.   
2. Podran sol·licitar l'autorització per l'obertura i funcionament de Centres Privats dedicats a impartir l'ensenyament d'adults a nivell d'EGB totes les persones físiques o jurídiques, pùbliques o privades, que, d'acord amb la legislació vigent, puguen sol·licitar l'obertura i funcionament de centres privats ordinaris. Per a la tramitació d'aquests autoritzacions se seguirà el procediment establert en el Reial Decret 1855/74, de 7 de juliol, amb les adequacions que s'especifiquen en la present Ordre, així com el que disposa l'Ordre de la Conselleria de Cultura, Educació i Ciència de 30 de maig de 1985, article 3r.3.b)., que desenvolupa el Decret 7/85 de 28 de gener.   
Article cinqué  
1. S'entendrà per Cercles d'Educació Permanent D'Adults aquell que es cree o s'autoritze depenent d'un centre docent ja creat o autoritzat, compartint l'edifici amb aquest; o aquell que, comptant amb locals dedicats exclusivament a aquesta activitat, no tinga les aules necessàries per a constituir-se en Centre d'EPA. En aquest cas, tambè dependrà d'un centre docent ja creat o autoritzat.   
2. Els Cercles d'EPA oferiran les possibilitats educatives necessàries perquè puga obtenir-s'hi el Gradual Escolar.   
Article sisé  
Els Cercles d'EPA comptaran amb un mínim. de dos professors d'EGB, i el Director serà el del Centre de què dependrà.   
Article seté  
1. El Cercle d'EPA disposarà de 2 aules com a mínim. de 40 m2 cada una.   
2. Si no comparteix l'edifici amb el Centre de què depén comptarà, a més, amb les instal·lacions següents:   
- Una sala d'usos múltiples, amb una superficie mínima de 50 m2.   
- Un espai dedicat a Secretaria i Direcció de 20 m2, com a mínim.   
- Serveis higiènico-sanitaris.   
Article vuité  
1. Per a la creació, modificació o supressió d'un Cercle Públic d'EPA caldrà modificar la constitució del Centre Públic en què s'integre, prèvia proposta del Consell d'Animació i Promoció de l'EPA del Servei Territorial corresponent.   
2. La sol·licitud d'autorització de Cercles privats la presentarà el titular del centre de qui dependrà, als Serveis Territorials d'Educació, adjuntant la documentació següent:   
-Centre de què depén.   
-Relació de professors que impartiran l'ensenyament d'adults i la titulació d'aquests.   
-Condicions materials de les instal·lacions dedicades a l'ensenyament d'adults.   
-Projecte organizatiu i pedagògic.   
-Pla econòmic de finançament dels serveis comuns de què disposa el centre.   
El Consell d'Animació i Promoció de l'EPA del Servei Territorial corresponent, previ els informes reglamentaris i el de la Inspecció Tècnica d'Educació sobre els aspectes adés esmentats i en el qual es determine que l'autorització d'aquests ensenyaments no altera el bon funcionament dels altres ensenyaments autoritzats en el Centre, elevarà a la Direcció General d'Educació Bàsica i Ensenyaments Especials la proposta convenient perquè es dispose l'autorització escaient per Ordre d'aquesta Conselleria.   
Article nové  
Es consideraran Aules d'Educació d'Adults aqueslles que, dependents de Centres Docents públics ja creats, en centren les activitats fonamentalment en els ensenyaments bàsics d'educació d'adults, com ara, l'alfabetizació i l'atenció a neolectors. Seran ubicades en aquelles localitats o nuclis urbans que necessiten plans concrets d'actuació i/o estiguen determinades com a Zones d'Acció Educativa Preferent, en el Programa d'Educació Compensatòria.   
Article deu  
Per a la creació, modificació o supressió d'una Aula caldrà modificar la constitució del centre públic on s'integre, prèvia proposta del Consell d'Animació i Promoció de l'EPA del Servei Territorial corresponent.   
Article onze  
Els Ajuntaments que vulguen de col·laborar en el desplegament del Programa d'Educació d'Adults podran sol·licitar d'aquesta Conselleria l'autorització dels ensenyaments impartits per professorat contractat per aquests i desplegats en centres públics d'Educació Bàsica. Amb aquesta finalitat, els Ajuntaments hauran d'aportar als Serveis Territorials d'Educació la documentació precisa sobre:   
-Centre on es desplegaran les activitats i instal·lacions ne cessàries.   
-Alumnat a qui van dirigides.   
-Relació de professorat i titulació.   
-Pla econòmic de finançament d'aquests ensenayments.   
-Projecte organizatiu i pedagògic.   
-Horari dels ensenyaments.   
El Consell de Promoció i Animació de l'Educació Permanent d'Adults del corresponent Servei Territorial d'Educació Bàsica, elevarà a la Direcció General d'Educació Bàsica i Ensenyaments Especials l'oportuna proposta perquè es concedesca l'autorització corresponent.   
DISPOSICIONS TRANSITORIES  
Primera  
Els actuals Centres Públics d'EPA que funcionen en locals o dependències dedicats exclusivament a aquesta finalitat i que no acompleixen els requisits establerts a l'article 3r. de la present Ordre continuaran el seu funcionament amb carácter provisional com a Centre d'EPA, fins que s'ajusten al que disposa la present Ordre, si compten amb les dependències mínimes següents:   
-Tres aules, amb un mínim. de 20 m2, 40 m2 i 40 m2, respectivament.   
-Un espai dedicat a Secretaria i Direcció.   
-Serveis higiènico-sanitaris.   
Segona  
1. La Direcció General d'Educació Bàsica i Ensenyaments Especials revisarà i reclassificarà els Centres, els Cercles i les Aules autoritzats abans de la publicació de la present Ordre, d'acord amb el que s'hi estableix. Amb aquesta finalitat els Consell d'Animació i Promoció de l'EPA efectuaran les propostes corresponents.   
2` Les sol·licituds de Centres, Cercles privats que es troben pendents de tramitació a l'hora de la publicació d'aquesta Ordre i no s'ajusten a les seues prescripcions podran ser ateses amb carácter provisional, sempre que l'interessat així ho manifeste.   
Tercera  
Els Centres, Cercles i Aules d'Educació Permanent d'Adults que hagen estat autoritzats de manera definitiva o s'autoritzen provisionalment i no s'ajusten al que preveu aquesta Ordre, disposaran d'un període màxim de tres anys a partir de la seua publicació, per a la correcta adequació a allò que s'hi prescriu. Passat aquest termini sense haver-se efectuat l'adecuació necessària, es renovarà automàticament l'autorització concedida.   
DISPOSICIO FINAL  
S'autoritza la Direcció General d'Educació Bàsica i Ensenyaments Especials per a l'execució i desenrotllament del que disposa aquesta Ordre.   
Valencia, 31 de maig de 1985.   
El Conseller de Cultura, Educació i ciència,   
CEBRIA CISCAR I CASABAN